joelniklaus/EU_Wikipedias huggingface dataset:
Ján Andel

Ján Andel (* 22. jún 1919, Valča, ČSR – † 11. október 2003, Martin, Slovensko) bol slovenský spisovateľ a prozaik, výtvarník a grafik, ktorý sa svojou tvorbou zameriaval predovšetkým na deti a mládež.

Dielo 

Hrebenárik (1946)
Z nášho kraja (1946)
Po stopách lasice (1946)
Za našou dedinkou (1950)
Čarovný koberec (1950)
Náš chlebík
Pichuľko
O našich hračkách
Deti detičky, berte krhličky 
V tom zelenom lese
Čerešničky
Vrabček a kolobežka
Klásky (1986, 1987, 1988)
O zvieratkách
Kytička radostí (výber z diela)
Kohútik hrebenárik (upravené vydanie z roku 1946)
Veselé dni
 Išla myška briežkom, hudobné vydavateľstvo Musica, CD (1996), spoluautor textov detského albumu

Iné projekty 

Slovenskí spisovatelia pre deti a mládež
Slovenskí prozaici
Osobnosti z Valče
Dickinsonia

Dickinsonia je vyhynutý rod ediakarskej bioty. Jedinec pripomína bilaterálne symetrický rebrový ovál.

Taxonomická príbuznosť tohto rodu nie je v súčasnosti známa; spôsob rastu jedincov je v súlade s dvojstranne súmernými živočíchmi, hoci niektorí tvrdia, že patria do húb alebo dokonca do „zaniknutej ríše“. Objav molekúl cholesterolu vo fosíliách podporuje myšlienku, že Dickinsonia je živočích.

Našli sa iba odtlačky v pieskovcovom podloží. Nájdené jedince boli dlhé od niekoľko milimetrov až po 1,4 m a hrubé od zlomku milimetra po niekoľko milimetrov. Prvá fosília sa našla v roku 1947 v pohorí Flinders Ranges v Južnej Austrálii, ďalšie jedince sa našli na Ukrajine (formácia Mogilev) a v Rusku. Tieto náleziská sú staré 567 až 550 miliónov rokov.

Predpokladá sa, že boli mobilní a za potravou sa pohybovali.

Je opísaných približne 9 druhov.

Referencie

Zdroj 

Proarticulata
Ediakarská fauna
Comet Interceptor

Comet Interceptor (stíhačka komét) je robotická misia kozmickej sondy vedená Európskou vesmírnou agentúrou (ESA), s plánovaným začiatkom v roku 2028. Sonda bude „zaparkovaná“ v libračnom bode L 2 Slnka a Zeme a zhruba tri roky pripravená na let k dlho periodickej kométe, ktorá sa objaví v jej dosahu.

Hlavným riešiteľom je Geraint Jones z Mullard Space Science Laboratory v Spojenom kráľovstve. Maximálne náklady na kozmickú sondu, bez vedeckých nástrojov a ceny štartu, sú stanovené na 150 miliónov EUR.

Prehľad 
Dlhodobé kométy majú vysoko excentrické obežné dráhy a periódu obehu v rozmedzí od 200 do tisíce rokov. Zvyčajne sa objavujú iba mesiace pred tým, ako prejdú vnútornou Slnečnou sústavou a vrátia sa do vzdialených častí vonkajšej Slnečnej sústavy. To je príliš málo času na plánovanie a spustenie misie. Preto ESA bude „parkovať“ sondu Comet Interceptor na stabilnej halo orbite okolo L 2 bodu Slnko-Zem a čakať na zistenie vhodnej kométy, ktorú môže dosiahnuť a blízko nej preletieť.

Misia Comet Interceptor je jedinečná v tom, že je navrhnutá tak, aby sa stretla s doteraz neznámym cieľom, pričom musí čakať 2 až 3 roky na cieľ, ktorý môže dosiahnuť s primeranou zmenou rýchlosti (delta-v) v rámci celkovej dĺžky misie približne 5 rokov.  Základná konštrukcia je solárny elektrický pohon.

Nájdenie vhodnej kométy na prelet bude závisieť od pozemných pozorovacích prieskumov, ako sú Pan-STARRS, ATLAS alebo budúci Large Synoptic Survey Telescope (LSST). V prípade, že nebude možné včas zachytiť dlhodobú kométu, preskúma záložnú krátkodobú kométu (napríklad: 73P/Schwassmann-Wachmann). Existuje tiež možnosť zachytiť medzihviezdny objekt prechádzajúci cez slnečnú sústavu, ak to umožní dynamika obežnej dráhy.

Hlavným cieľom misie je „preskúmať novú kométu vrátane jej povrchového zloženia, tvaru, štruktúry a zloženie plynovej kómy“.

Comet Interceptor sa vyvíja ako prvá misia ESA triedy Fast (F-class) programu Cosmic Vision. Misiu plánuje a rozvíja konzorcium, ktoré zahŕňa ESA a japonskú vesmírnu agentúru JAXA. Comet Interceptor bude zdieľať nosič s vesmírnym teleskopom ARIEL ESA, ktorý bude tiež umiestnený v Lagrange Point 2.

Sekundárne sondy 
Aby skúmala ešte bližšie k cieľu, niekoľko týždňov pred preletom okolo kométy vypustí hlavná sonda (sonda A) dve malé sondy (B1 a B2), pričom každá by niesla doplnkové užitočné vedecké zaťaženie a vzorkovala kómu. Každá z troch sond bude vzorkovať zloženie plynov, tok prachu, hustotu, magnetické polia, interakciu plazmy a slnečného vetra, na vytvorenie trojrozmerného profilu oblasti okolo kométy.

Referencie 

Plánované sondy
Sondy ESA
Kometárne sondy
DOBRÁ VOĽBA a Umiernení

DOBRÁ VOĽBA a Umiernení (do marca 2022 DOBRÁ VOĽBA) je politická strana na Slovensku. Ciele strany boli oficiálne ohlásené na tlačovej konferencii 19. septembra 2019.

Vznik strany 
V auguste 2019 Tomáš Drucker oznámil zámer založiť novú politickú stranu. Ešte pred oznámením, že strana sa bude volať Dobrá voľba, reagoval Robert Fico: „On jednoducho na to nemá. To je typický kaviarenský, liberálny politik...“ Drucker reagoval tak, že oznámil, že požiadavka, aby ostal Tibor Gašpar vo svojej pozícii, existovala a demonštroval ju verejne aj Fico.

12. septembra 2019 odovzdali na ministerstve vnútra takmer 30 000 podpisov od občanov a podali žiadosť o registráciu politickej strany Dobrá voľba. Ďalšou mediálne známou členkou novovznikajúcej strany sa stala ešte v septembri 2019 rektorka Akadémie Policajného zboru Lucia Kurilovská a Tomáš Kuča, riaditeľ tlačového a informačného odboru Úradu vlády. Na stránke strany sú vo februári 2020 ešte uvedení:

 Michal Sýkora
 Katarína Cséfalvayová
 Branislav Becík
 Radomír Šalitroš
 Anna Ghannamová
 Peter Kresák
 Martin Fedor
 Zuzana Dolinková
 Miroslav Kočan

Spolupráca s Alojzom Hlinom 
Pred Vianocami 15. decembra 2021 predseda strany Tomáš Drucker oznámil tlačovú konferenciu s bývalým predsedom KDH Alojzom Hlinom s názvom „Vianočná dohoda – Spájame sily“, kde oznámili spoluprácu a zmenu názvu strany na Dobrá voľba a umiernení.

Volebné výsledky

Preferencie 
Podľa prieskumu Agentúry AKO zverejnenom 6. septembra 2019, má strana potenciál 23,8 % a volebný výsledok by údajne dosiahla 7,4 %. Strana dosiahnutý úspech v prieskumoch považuje za povzbudenie do ďalšej práce.

19. septembra bol zverejnený prieskum agentúry FOCUS, kde „Dobrá voľba“ získala len 2,1 %. Strana bližšie nekomentovala čo mohlo spôsobiť tak prudký pokles. Podľa metodiky FOCUS-u nebolo možné určiť 95%-ný interval spoľahlivosti.

Referencia

Externé odkazy 

 Oficiálna stránka strany
 DOBRÁ VOĽBA v registri strán MV SR

 
Politické strany na Slovensku – funkčné
Organizácie založené v 2019
Najvyšší čas (2019)

Najvyšší čas je pätnásty štúdiový album slovenskej rockovej skupiny Elán, ktorý v roku 2019 vydá hudobné vydavateľstvo Warner Music. Na výrobe tohto albumu sa ako textár najvýraznejšie podieľal Pavol Jursa, ktorý na album prispel šiestimi textami, z toho ku trom zložil aj hudbu, Juraj Soviar otextoval štyri skladby. Po jednom texte prispela dvojica Miro Jurika/Marián Brezáni rovnako ako aj Kamil Peteraj a Boris Filan. Najviac skladieb na album zložili Vašo Patejdl a Pavol Jursa, dvoma skladbami prispeli Jano Baláž, Peter Farnbauer a Štefan Bugala a jednu zložil Jožo Ráž.

Zoznam skladieb 
 „Nechcem byť iný“ (Š.Bugala / P.Jursa) – 3:08
 „Sekery a nože“ (P.Jursa / P.Jursa) – 3:28
 „Ľúbim ťa“ (P.Jursa / P.Jursa) – 3:23
 „Nádherne strapatá“ (V.Patejdl / J.Soviar) – 3:02
 „Sypký dážď“ (P.Farnbauer / P.Jursa) – 3:29
 „Nedráždi Ráža bosou nohou“ (J.Ráž / B.Filan) – 3:08
 „Najvyšší čas“ (J.Baláž / J.Soviar) – 3:12
 „Bulvárne krysy“ (P.Farnbauer / J.Soviar) – 3:55
 „Sto životov“ (P.Jursa / P.Jursa) – 3:03
 „Láska je keď nevieš klamať“ (V.Patejdl / K.Peteraj) – 3:29
 „Iba ty ma vieš“ (J.Baláž / J.Soviar) – 3:46
 „Skúsme to znovu“ (V.Patejdl / P.Jursa) – 3:53
 „Hodina ticha“ (Š.Bugala / M.Jurika, M.Brezáni) – 3:33

Výroba albumu 
 Jožo Ráž - spev, basová gitara
 Ján Baláž - vokály, sólová gitara
 Vašo Patejdl - spev, klávesy
 Peter Farnbauer - gitary
 Ľubo Horňák - klávesy, vokály
 Štefan Bugala - bicie
 Richard Šimurka - saxofón, hosť v skladbách č. 12
 Martin Haas - trombón, hosť v skladbách č. 12
 Samuel Šimek - trúbka, hosť v skladbách č. 12
 Andráš Madarasz - harmonika, hosť v skladbe č. 9
 Jano "Puco" Baláž - zvuková réžia
 Jozef Krajčovič a Peter Farnbauer - mixáž albumu
 Alan Lesyk - obal a dizajn

Referencie 

Hudobné albumy z 2019
Albumy skupiny Elán
Filip (Belgicko)

Filip (celým menom , ; * 15. apríl 1960, Laeken, Belgicko) je od roku 2013 kráľ Belgičanov zo sasko-cobursko-gothajskej dynastie. 

Je synom kráľa Alberta II. a synovcom kráľa Baudouina I. Na trón nastúpil pri príležitosti belgického štátneho sviatku 21. júla 2013 po otcovej abdikácii pre jeho zlý zdravotný stav. Je najstarší syn kráľa Alberta II. a kráľovnej Paoly. Oženil sa s grófkou Matildou d'Udekem d'Acoz (teraz Matilda Belgická, s ktorou má štyri deti. Kráľovým prvým následníkom je jeho staršia dcéra, Princezná Elisabeth, vojvodkyňa brabantská.

Referencie

Iné projekty

Externé odkazy 
 Oficiálna stránka belgickej kráľovskej rodiny

Panovníci v Európe
Vládcovia Belgicka
Dynastia Sasko-Cobursko-Gothajská
Osobnosti z Bruselu
Oskar Dvořák

Mgr. Oskar Dvořák (* 15. júl 1991, Trnava) je zdravotnícky analytik

Životopis 
Oskar Dvořák sa narodil 15. júla 1991 v Trnave.  Na Filozofickej fakulte Univerzity Komenského v Bratislave získal s vyznamenaním bakalársky titul v odbore politológia.

Na Fakulte sociálnych a ekonomických vied Univerzity Komenského v Bratislave získal s vyznamenaním magisterský titul v odbore Verejná politika. Jeho diplomová práca na tému „Analýza vplyvu zavedenia generickej preskripcie na výdaj liekov na Slovensku“ získala Cenu Ústavu verejnej politiky FSEV UK BA za originalitu diplomovej práce za rok 2015.

Pôsobil v Transparency International Slovensko ako projektový asistent, analytik a odborný konzultant pre oblasť zdravotníctva. Od roku 2015 spolupracoval v úzkom odbornom tíme okolo Miroslava Beblavého. Od vzniku strany SPOLU – občianska demokracia pôsobil v strane ako gestor pracovnej skupiny Zdravotníctvo. Podieľal sa na tvorbe koaličného Programu PS/SPOLU pre zdravie ako spoluautor.

Profesionálna kariéra 
V kariére sa Dvořák venuje analýzam legislatívy, tvorbe politických stratégií a oblasti zdravotníctva.

Referencie

Externé odkazy 
 Dvořákove články na portáli Mediweb
 Dvořákove blogy na portáli SME
 Dvořákove blogy na portáli Denník N
 Dvořákove blogy na portáli Webnoviny

Slovenskí politici
Politici SPOLU
Absolventi Fakulty sociálnych a ekonomických vied Univerzity Komenského v Bratislave
Osobnosti z Trnavy
Cambridge Business School

Cambridge Business School je vzdelávacia inštitúcia, ktorá poskytuje profesné manažérske vzdelanie v programoch MBA, BBA a LLM. Bola založená v roku 2010 a sídli v Prahe.

Akreditácia a členstvo 
Vzdelávacie programy akreditovalo Ministerstvo vnútra Českej republiky a škola je člen edukačných a ekonomických associácií:
International Education Society (IES)
European Association for Distance Learning
Accreditation Council for Business Schools and Programs
International Association for Distance Learning
European Association for International Education
European Association for Business Studies
Britská obchodná komora
Česká obchodná komora
Principles for Responsible Management Education

Referencie

Externé odkazy 
 Co o vás personalistovi říká titul MBA
 Začít studovat po letech podnikání? Manažeři se vracejí do lavic
 Ocenění za kvalitu vzdělávání
 Hodnocení zavedené instituce s pevným postavením na vzdělávacím trhu
 Oficiálne stránky školy

Zdroj 
 

Vysoké školy v Česku
Školy v Prahe
Hrobári

Hrobári (pracovný názov: Pohrebáci) je slovenský komediálny seriál TV JOJ z pera českého scenáristu Petra Kolečka, ktorý sa vysielal od 5. októbra 2019 do 23. novembra 2019.

Obsadenie

Série

Časti

1. séria (2019)

Referencie

Externé odkazy 
 https://www.joj.sk/hrobari

Slovenské televízne seriály
Komediálne televízne seriály
Televízne seriály TV JOJ
Televízne seriály z roku 2019
Zoznam častí seriálu Susedia

Toto je zoznam častí seriálu Susedia. Seriál sa vysiela od 4. septembra 2006 na TV Markíza.

Série

Zoznam častí

1. séria (2006)

2. séria (2007)

3. séria (2007)

4. séria (2018)

5. séria (2018)

6. séria (2019)

7. séria (2019)

8. séria (2020)

9. séria (2021)

10. séria (2022) 
10. séria je pre seriál finálová, obsahuje iba 8 epizód. Odvysielať by sa mali do konca roku 2022.

Referencie

Externé odkazy 
 
 Susedia – Facebook Official Page
 Susedia – Instagram
 
 

Susedia
Slovenské televízne seriály
Slovenské sitkomy
Televízne seriály z roku 2006
Sitkomy TV Markíza
Špenát

Špenát (zastarano: špinát, špinák) môže byť:
rod rastlín, lat. Spinacia (do tohto rodu patria 3 druhy, z ktorých jeden je špenát siaty), pozri špenát (rod)
špenát siaty (Spinacia oleracea)
tzv. špenátová rastlina (teda akákoľvek pestovaná či divá rastlina, ktorej listy sa kuchársky pripravujú rovnako ako špenát siaty resp. priamo ako jeho náhrada), často aj priamo súčasť ľudových názvov takýchto rastlín, napr. :
novozélandský špenát (=štvorbôčik rozložitý, lat. Tetragonia expansa)
anglický špenát (=štiavec špenátový alebo štiav špenátový, lat. Rumex patientia)
planý špenát (=mrlík dobrý, lat. Chenopodium bonus-henricus) 
kubánsky špenát (=a) portulaka zeleninová, lat. Portulaca oleracea , b) klajtónia prerastená, lat. Claytonia perfoliata) 
malabarský špenát/popínavý špenát/indický špenát (=bazela biela, lat. Basella alba či Basella rubra) 
listy a/alebo jedlo z listov rastliny z rodu Spinacia, novozélandského špenátu, zriedkavo aj z inej podobnej (čiže z tzv. špenátovej) rastliny , pozri špenát (jedlo)

Zdroje
Zoznam hráčok klubu Piešťanské Čajky

Článok obsahuje zoznam hráčok klubu Piešťanské Čajky od roku 2012.

Zoznam hráčok pre sezónu 2012/2013

Zoznam hráčok pre sezónu 2013/2014

Zoznam hráčok pre sezónu 2014/2015

Zoznam hráčok pre sezónu 2015/2016

Zoznam hráčok pre sezónu 2016/2017

Zoznam hráčok pre sezónu 2017/2018

Zoznam hráčok pre sezónu 2018/2019 

Simona Majtásová od februára 2019 pre zranenie nehrala. Monica Engelman a Lucia Krč-Turbová boli dopísané na súpisku až v marci 2019.

Zoznam hráčok pre sezónu 2019/2020

Zoznam hráčok pre sezónu 2020/2021

Zoznam hráčok pre sezónu 2021/2022

Zoznam hráčok pre sezónu 2022/2023

Referencie 

Šport v Piešťanoch
Angelika Slamová

Angelika Slamová (* 19. jún 1994, Dunajská Streda, Slovensko) je slovenská profesionálna basketbalistka. V súčasnosti hrá za tím Arka Gdyňa v poľskej extralige BLK a za slovenskú reprezentáciu.

Kariéra 
Basketbal začala Slamová hrať ako osemročná. Profesionálnu kariéru začala v klube ŠBK Šamorín. Tu začala hrávať už od 16 rokov aj v slovenskej extralige. Odohrala tu 6 extraligových sezón ako stabilná opora tímu. V sezóne 2014/15 bola 5. najlepšia hráčka ligy v počte skórovaných bodov (357 b). V sezóne 2015/16 bola najlepšou hráčkou ŠBK Šamorín a 2. najlepšou hráčkou ligy podľa bodovania (495 b). Medzi rokmi 20162018 strávila dve sezóny v v tíme Piešťanské Čajky, kde sa tiež vypracovala na hráčku základnej zostavy a získala s tímom dva tituly vicemajstra Slovenska (7. najlepšia hráčka ligy v sezóne 2016/17 – 311 b; 12. najlepšia hráčka ligy v sezóne 2017/18 – 240 b). V roku 2018 prestúpila do rumunskej ligy, do tímu ASC Sepsi v meste Sfantu Gheorghe. S tímom zvíťazila v sezóne 2018/19 postupne v Rumunskom pohári aj v lige a hrala aj v Eurocupe. Na sezónu 2019/20 prestúpila do poľskej ligy, do tímu Arka Gdyňa. 

Reprezentovala tiež Slovensko na Majstrovstvách Európy 2017.

Slamová je študentkou Vysokej školy ekonómie a manažmentu verejnej správy v Bratislave v odbore manažment.

Hráčske štatistiky 
Aktuálne k 1. októbru 2019.

Referencie 

Slovenské basketbalistky
Osobnosti z Dunajskej Stredy
Lucia Molnár Satinská

PhDr. Lucia Molnár Satinská PhD. (* 1986, Bratislava) je slovenská jazykovedkyňa, prekľadateľka a pracovníčka Jazykovedného ústavu Ľudovíta Štúra.

Životopis 
Lucia Molnár Satinská sa narodila v Bratislave. Je dcérou herca a komika Júliusa Satinského a jeho druhej manželky Viery.

Vzdelanie 
V rokoch 2005 až 2011 študovala komparatistiku, anglistiku-amerikanistiku a slovakistiku na Filozofickej fakulte Univerzity Karlovej. V akademickom roku 2009/2010 sa zúčastnila ročného pobytu na Inštitúte Bálinta Balassiho v Budapešti kde študovala hungarológiu.

Slovenská akadémia vied 
V roku 2011 nastúpila do Jazykovedného ústavu Ľudovíta Štúra Slovenskej akadémie vied ako interná doktorandka. Jej vedúcim bol Slavomír Ondrejovič. V roku 2015 obhájila svoju dizertačnú prácu Jazyková situácia a jazyková politika na Slovensku: Bratislava a stala sa vedúcou oddelenia súčasného jazyka Jazykovedného ústavu Ľ. Štúra. V roku 2018 bolo toto oddelenie premenované na Oddelenie sociálnej lingvistiky.

Podľa profilu na portáli Slovenskej akadémie vied „Medzi jej výskumné témy patrí viacjazyčnosť na Slovensku, jazyková krajina, jazyková politika či rodovo citlivý jazyk. Venuje sa tiež popularizácii jazykovedy, slovenčiny aj maďarčiny a ďalších menšinových jazykov na Slovensku.“

Dielo 
Molnár Satinská z pozostalosti svojho otca pripravila rozšírené vydanie Rozprávok uja Klobásu a knihy Listy z onoho sveta, Expedície, Listy Oľge a Gundžovníky. Gundžovníky, Satinského časopisy pre švagrov v Spojených štátoch, vyšli dvojzväzkovo v roku 2018. Molnár Satinská bola ich editorkou.

Referencie

Externé odkazy 
 Profil na stránkach Slovenskej akadémie vied
 Rozhovor v Denníku SME

Slovenskí jazykovedci
Slovenskí redaktori
Pracovníci Slovenskej akadémie vied
Absolventi Filozofickej fakulty Karlovej univerzity
Osobnosti z Bratislavy
Zoznam najsledovanejších Instagramových účtov

Tento zoznam zobrazuje 50 najsledovanejších účtov na sociálne sieti Instagram. K januáru 2020 je najsledovanejšou osobou futbalista Cristiano Ronaldo s 482 miliónmi sledovateľov. Najviac sledovanou ženou je Kylie Jenner s 369 miliónmi sledovateľov. Instagram má svoj vlastný účet na tejto platforme, ktorý sleduje 551 miliónov ľudí; je to najsledovanejší účet. Celkovo 22 účtov má na Instagrame viac ako 100 miliónov sledovateľov.

Najlepšie účty

Celkovo v histórii 
Nasledujúci zoznam 50 účtov je najsledovanejších na Instagrame.

Datuje sa k 25.september  2022.

Zoznamy

Referencie
Ochodzita

Ochodzita () je najvyšší vrch poľskej časti Jablunkovského medzihoria. Výrazný, nezalesnený vrchol sa nachádza v blízkosti hranice s Českom a Slovenskom, na juhovýchode obce Istebna, nad dedinou Koniaków. Svahy sú využívané v poľnohospodárstve, prípadne ako pasienky. Na vrchole sa nachádza stožiar televízneho dokrývača a malá kaplnka.

Na západných svahoch sa nachádza lyžiarske stredisko Ski Ochodzita. Nezalesnený vrchol poskytuje výborné výhľady na okolité pohoria – Sliezske Beskydy a Beskid Żywiecki v Poľsku, Moravsko-sliezske Beskydy v Česku, Kysucké Beskydy, Turzovskú vrchovinu a Javorníky na Slovensku. Pri dobrej dohľadnosti je možné vidieť vrchol Lysej hory či najvyššie vrcholy Malej Fatry (vrátane Veľkého Kriváňa).

Prístup 
Najľahší prístup je po poľnej ceste z Koniakowa.

Externé odkazy 
 Poloha na turistickej mape

Zdroj  

Jablunkovské medzihorie
Vrchy v Poľsku
Leoš Mareš

Leoš Mareš (* 27. apríl 1976, Beroun, Česko) je český moderátor, herec a spevák.

Kariéra 
Od roku 1998 uvádza Ranní show Evropy 2 s Patrikom Hezuckým. Moderoval tiež zábavnú show Talentmania, spevácku súťaž Česko Slovenská Superstar, tretiu sériu Česko hledá Superstar, súťaž Big Brother, hitparádu Eso, X Factor, Hlas Česko Slovenska, či slávnostné vyhlásenie ankety Český slavík a Ceny Anděl 2012 a 2014. Leoš Mareš usadol tiež do poroty v show Česko Slovensko má talent, v ktorej vystriedal herca Martina Dejdara.

Jeho prvý odmoderovaný príspevok bol v relácii Prásk – drby ze showbyznysu. Nahral tiež štyri albumy, na ktorých sa okrem iného nachádzajú aj duety s Martinou Balogovou či Terezou Kerndlovou. Sám seba nepovažuje za speváka. Dňa 11. januára 2010 bol vymenovaný šéfredaktorom týždenníka Spy, kde pôsobil len dva týždne.

V roku 2015 mal svoju vlastnú talk show a zúčastnil sa s Katarínou Štumpfovou súťaže Českej televízie s názvom StarDance ...když hvězdy tančí, kde došiel do 8. kola.

Zahral si tiež vo filmoch. V roku 2003 vo filme Jak básníci neztrácejí naději a v roku 2016 vo filme Jak básníci čekají na zázrak, teda v piatej a šiestej časti série. V roku 2017 sa objavil v ďalších dvoch celovečerných filmoch, prvý je koprodukčná romantická komédia Všechno nebo nic režisérky Marty Ferencovej a druhým je hudobný film Dušana Rapoša s názvom Muzzikanti, kde vytvoril spoločne s Patrikom Hezuckým dvojicu príslušníkov Polície.

Osobný život 
Študoval na Gymnáziu Joachima Barranda v Beroune a pokračoval na ZČU (pobočka v Chebe), štúdium ale nedokončil. V mladosti sa venoval tancu v rámci tanečnej skupiny R. A. K. v Beroune. Dňa 12. júla 2008 si vzal Moniku Poslušnú, s ktorou má synov Jakuba a Matěja. S manželkou sa ale rozviedol a v roku 2018 sa oženil s Monikou Koblížkovou, ktorá prijala priezvisko Marešová.

Diskografia 
 2001: Tři slova – Universal Music, CD
 2002: Minuty se vlečou – Universal Music, CD 
 2003: Nejlepší nápad – Universal Music, CD
 2005: Komplet 2001 – 2005 – Universal Music, CD
 2008: Největší hity – Universal Music, CD (edice Zlaté hity)
 2017: DVANÁCTPOMALÝCH PĚTRYCHLÝCH JEDNANOVÁ

Referencie

Iné projekty

Externé odkazy 
 Leoš Mareš na Kinobox.cz
 Oficiálne stránky Leoša Mareša
 
 Oficiálny archív Hitparády Eso

Zdroj 

Českí moderátori
Českí speváci
Česko Slovenská SuperStar
Držitelia Týtý
Osobnosti z Berouna
Chropyňský rybník

Chropyňský rybník je národná prírodná pamiatka, ktorá zahŕňa rybník s ostrovčekom uprostred a pobrežné porasty. Nachádza sa blízko cesty z Chropyně do Kroměříža, v nadmorskej výške  Patrí do katastrálneho územia obce Chropyně. Jej celková výmera je 24,09 ha. Dôvodom ochrany je výskyt kriticky ohrozenej kotvice plávajúcej (Trapa natans) a bohatá avifauna (vodné vtáctvo). Z fauny sa tu vyskytuje napr. čajka smejivá (Chroicocephalus ridibundus), z flóry tu dominuje topoľ kanadský (Populus x canadensis) alebo jelša lepkavá (Alnus glutinosa). Vtrúsená je vŕba biela (Salix alba), ojedinele i topoľ biely (Populus alba). V roku 2017 tu prvýkrát v Česku zahniezdila labuť spevavá.

Referencie

Pozri aj 
 Zoznam chránených území v okrese Kroměříž

Iné projekty

Zdroj 

Národné prírodné pamiatky v Česku
Chránené územia v okrese Kroměříž
Rybníky v Česku
Povodie Moravy
Datľovník

Datľovník môže byť:
slovenský názov rastlinného rodu Phoenix, pozri datľovník (rod)
datľovník obyčajný (Phoenix dactylifera)

Zdroje
Slovenské botanické názvoslovie. Bratislava: Príroda. S. 350
datľovník. In: Slovník súčasného slovenského jazyka
Čerňava (prírodná rezervácia)

Čerňava je prírodná rezervácia v lokalite Rajnochovice v okrese Kroměříž, na svahu vrchu Čerňava (844 m). Leží vnútri prírodného parku Hostýnské vrchy v Hostýnsko-vsetínskej hornatine.

Ochrana prírody 
Predmetom ochrany je dochovaný zvyšok karpatskej jedľobučiny starý až 280 rokov. Správa AOPK Zlín.

Referencie

Externé odkazy 
 Výnos Ministerstva kultúry o zriadení PR
 Nariadenie Zlínskeho kraja zo dňa 29.6.2015 o znovuzriadení PR
 O rezervácii na stránke nature.hyperlink.cz
 Stránka vychodni-morava.cz

Zdroj 

Chránené územia v okrese Kroměříž
Prírodný park Hostýnské vrchy
Hostýnsko-vsetínská hornatina
Lesy v Česku
Pralesy v Česku
Rajnochovice
Pinebook Pro

Pinebook Pro je ľahký notebook pre Linux a *BSD, založený na architektúre ARM od spoločnosti PINE64.

Je navrhnutý tak, aby bol alternatívou pre Chromebooky, ktoré používatelia konvertujú na Linuxové notebooky. Obsahuje 14" IPS displej s rozlíšením 1920x1080, telo z horčíkovej zliatiny, eMMC úložisko s kapacitou 64 alebo 128 GB, batériu s kapacitou 10 000 mAh a disponuje veľkou modularitou.

Založený je na systéme na čipe RK3399, obsahuje port USB-C pre dáta, video výstup a nabíjanie, prepínače na odpojenie mikrofónu, BT/WiFI modulu a kamery a rozšíriteľné úložisko pomocou NVMe s voliteľným adaptérom.

Vybavený je 4 GB pamäte a 128 Mb modulom SPI boot Flash. Medzi rozhrania patrí čítačka pamäťavých kariet micro SD, ktorá je bootovateľná, porty USB 2.0 a 3.0, port USB-C a UART cez mikrofónny vstup.

Klávesnica a touchpad používajú protokol USB 2.0. LCD panel používa protokol eDP MiPi.

Podporuje viac operačných systémov, napr. rôzne distribúcie Linuxu (Ubuntu, Debian, Manjaro a pod.), Android, ChromeOS a *BSD.

Pozri aj 
 Pinebook

Referencie

Zdroj 
 Wiki stránka projektu

Laptopy
Jednodoskové počítače
Konzervatívny liberalizmus

Konzervatívny liberalizmus je politický smer, ktorý spája základne východiská klasického liberalizmu s hodnotovými postojmi konzervativzmu. Konzervatívny liberalizmus kladie najväčší dôraz na hodnotu indviduálnej slobody v politickej, ekonomickej a náboženskej rovine. Podobnými politickými ideológiami sú neokonzervativizmus, konzervatívny liberalizmus a národný liberalizmus, avšak nie sú s konzervatívnym liberalizmom totožné. Na Slovensku tento politický smer predstavujú strany ako SaS a ZA ĽUDÍ.

Dejiny konzervatívneho liberalizmu 
Dejiny konzervatívneho liberalizmu sa vyvíjali spolu s liberalizmom. Až do druhej svetovej vojny sa konzervatívni liberáli radili buď medzi konzervatívcov, alebo liberálov. Je pravdou, že sa táto ideológia začala vytvárať už po roku 1918, avšak stala sa populárnou až v 40. a 50. rokoch 20. storočia. Konzervatívny liberalizmus sa stal obľúbeným najmä medzi kresťanskými demokratmi.

Referencie

Externé odkazy 

 Konzervativizmus versus liberalizmus (Konzervatívny Denník Postoj)

Literatúra 

 ALLEN, R.T.. Beyond Liberalism - The Political Thought of F. A. Hayek and Michael Polanyi. Transaction Publishers. ISBN 9781412818070

Konzervativizmus
Liberalizmus
Jozef Pantaleón Roškovský

Jozef Pantaleón Roškovský alebo aj Pantaleon Roszkovský (* 10. marec 1734, Stará Ľubovňa – † 27. marec 1789, Budapešť) bol slovenský mních, kňaz, skladateľ, organista a hudobný teoretik.

Život 
Narodil sa v rodine organistu v Starej Ľubovni. Študoval v Podolínci a na univerzite v Trnave. V roku 1755 vstúpil do františkánskeho rádu. Noviciát absolvoval v kláštore svätej Kataríny pri Trnave. Od roku 1757 študoval teológiu v Pešti. V roku 1759 bol v Trnave vysvätený na kňaza a do roku 1761 pokračoval v štúdiu teológie v Bratislave. Pôsobil vo viacerých kláštoroch mariánskej provincie (Nové Zámky, Bratislava, Trnava, Pešť). Ovládal niekoľko hudobných nástrojov a bol dobrým spevákom. Zozbieral mnoho liturgických spevov a skomponoval niekoľko sakrálnych kompozícií. Avšak, nie mnoho z jeho diela sa nám zachovalo do dnešných dní. Roškovský zomrel v Budapešti v roku 1789.

Dielo 
Roškovský sa zaoberal výhradne duchovnou hudbou. Zbieral, upravoval a komponoval liturgické spevy: omše, ofertória, vešpery, antifóny, litánie, Tota pulchra, Stella coeli, Tantum ergo, Rorate coeli, árie o svätých apod. Zozbierané i vlastné skladby uverejnil v niekoľkých zborníkoch, ktoré obsahujú viacej než 700 skladieb. Zborníky majú vysokú umeleckú i historickú hodnotu, dokumentujú vývoj cirkevnej hudby od stredného baroka až po raný klasicizmus. Pracoval aj na návrhu hudobnej reformy v Mariánskej provincii, ktorej súčasťou sa mali zborníky stáť. Pre prílišnú náročnosť však bol jeho návrh odmietnutý.

Zborníky 
 Cymbalum jubilationis
 Musaeum Pantaleonianum
 Jubilus Seraphicus
 Lyturgia franciscana
 Hesperus choralis
 Harmónia Seraphica
 Cantica Dulcisona Mariano-Seraphic

Vlastné skladby 
 5 omší z rokov 17581761 (Missa Solemis bola pôvodne pripisovaná Haydenovi)
 Regina Coeli laetare (Raduj sa, nebies Kráľovná, antifóna z obdobia pred r. 1758)
 Offertorium de Resurrectione D. N. J. C. (Ofertórium k slávnosti Zmŕtvychvstania)
 Vesperae Bacchanales (Bakchantské nešpory, 17681769, fašiangová paródia)
 niekoľko menších vokálnych, orgánových a cimbalových skladieb

Referencie

Literatúra 
 Marta Hulková; Pavol Polák; Ladislav Kačic: K prameňom hudby na Slovensku v 17. a 18. storočí. Bratislava, Veda, 1988
 Jaroslav Smolka a kol.: Malá encyklopedie hudby. Supraphon, 1983
 Československý hudební slovník osob a institucí II. (M–Ž), 1965, Státní hudební vydavatelství, Praha, s. 437
 Václav Holzknecht a kol.: Kniha o hudbě. Orbis, 1964
 František Zagiba: Hudobné pamiatky františkánskych kláštorov na východnom Slovensku. Orbis, Praha, 1940

Zdroj 

Slovenskí hudobní skladatelia
Slovenskí hudobní pedagógovia
Slovenskí muzikológovia
Slovenskí organisti
Františkáni
Skladatelia náboženskej hudby
Osobnosti zo Starej Ľubovne
Bílé potoky

Bílé potoky sú prírodná rezervácia ev. č. 770 neďaleko obce Valašské Klobouky v okrese Zlín. Oblasť spravuje Správa CHKO Bílé Karpaty.

Ochrana 
Cieľom ochrany je jednak zachovanie genofondu podhorskej karpatskej lúky, mokradí a pramenisk, tak aj lesného spoločenstva karpatskej bučiny a dubohrabiny. PR Bílé potoky je tiež krajinársky hodnotné územie.

Referencie

Pozri aj 
 Chránená krajinná oblasť Bílé Karpaty
 Zoznam chránených území v okrese Zlín

Iné projekty

Externé odkazy 
 Rezervácia na stránke Nature.cz
 Stránka východni-morava.cz

Chránené územia v okrese Zlín
Mokrade v Česku
Povodie Váhu
Valašské Klobouky
Cat S61

Cat S61 je mobilný telefón spoločnosti Caterpillar Inc. uvedený v roku 2018. Smartfón obsahuje integrovanú termovíznu kameru a laserový merač. Je vodeodolný a odolný voči pádom a nárazom.

Referencie

Externé odkazy 
 Cat S61 Smartphone na Cat phones

Smartfóny
Socialisti.sk

Socialisti.sk je slovenské mimoparlamentné ľavicové politické hnutie, ktoré vzniklo zaregistrovaním 8. októbra 2019 na Ministerstve vnútra SR. Cieľom hnutia je presadzovať hodnoty postavené na troch základných pilieroch – sociálnom, environmentálnom a mierovom. Hnutie má prinášať „radikálnu, ľavicovú demokratickú alternatívu voči koristníckemu kapitalizmu, ktorý ničí spravodlivosť, rovnosť a život na Zemi“. Súčasným lídrom strany je Artur Bekmatov.

Dejiny 
Hnutie založil v októbri 2019 ľavicový aktivista a kandidát na prezidenta SR, Eduard Chmelár. Socialisti.sk kandidovali samostatne vo voľbách do Národnej rady SR vo februári 2020, no neuspeli, získali 0,55 % hlasov. Následne sa Chmelár vzdal funkcie predsedu a v júni 2020 snem strany za nového predsedu zvolil Artura Bekmatova, Chmelár ostal čestným predsedom.

31. januára 2022 oznámilo vedenie strán Socialisti.sk a Vzdor – strana práce (ktorej viacerí členovia kandidovali na kandidátnej listine Socialistov v parlamentných voľbách 2020) podpísanie dohody o spolupráci a plán zlúčenia oboch subjektov pod hlavičku Socialistov. Strana Socialisti.sk na sociálnych sieťach takisto oznámila, že do nadchádzajúcich komunálnych a župných volieb strany pôjdu spoločne s ďalším mimoparlamentným ľavicovým hnutím Solidarita. Predseda strany Artur Bekmatov 25. augusta 2022 oznámil, že bude kandidovať na post predsedu a poslanca zastupiteľstva Nitrianskeho samosprávneho kraja.

Volebné výsledky

Voľby do Národnej rady Slovenskej republiky

Voľby do orgánov samosprávy obcí

Vedenie strany

Predsedovia 
 2019 – 2020 – Eduard Chmelár
 2020 – súč. – Artur Bekmatov

Poznámky

Referencie

Externé odkazy 
 Oficiálna stránka hnutia
 Socialisti.sk v registri strán a hnutí MV SR

 
Politické strany na Slovensku – funkčné
Socialistické strany
Organizácie založené v 2019
David Strelec

David Strelec (* 4. apríl 2001, Nové Zámky) je profesionálny slovenský futbalista hrajúci za taliansky klub Spezia Calcio. Hráva na pozícii útočníka.

Klubová kariéra 
Strelec debutoval za prvý tím Slovana 5. augusta 2018 v zápase s Michalovcami. Prestížnym futbalovým magazínom L'Equipe bol v roku 2021 zaradený medzi TOP 50 talentov do 20 rokov na svete. Slovensko reprezentoval v juniorských kategóriách a je aj súčasťou reprezentačného družstva mužov. V lete 2021 prestúpil do teamu účastníka talianskej Serie A Spezia Calcio.

Referencie

Externé odkazy 
 Profil hráča na oficiálnej stránke klubu ŠK Slovan Bratislava
 Profil hráča na oficiálnej stránke slovenskej Fortuna ligy
 Profil hráča na stránke Futbalnet
 Profil hráča na stránke Transfermarkt
 Profil hráča na stránke Soccerway

Slovenskí futbalisti
Futbaloví útočníci
Hráči ŠK Slovan Bratislava
Osobnosti z Nových Zámkov
Futbalisti
John Calabrese

John Louis Christopher „JC“ Calabrese (* 1974, Toronto, Ontário, Kanada), predtým známy aj pod pseudonymom Scaltro, je kanadsko-taliansky basgitarista. Je známy ako člen kanadského hard rockového tria Danko Jones a medzikontinentálnej skupiny Iron Magazine.

Životopis 
Vyrastal v Scalzati v talianskom regióne Kalábria a jeho rodina z otcovej strany pochádza z Trenty. Základnú a časť strednej školy navštevoval v Taliansku, ale po rozvode rodičov sa dostal do problémov a bol poslaný späť do Kanady. Predtým, ako sa stal členom skupiny Danko Jones, pôsobil v indie rockovej skupine Kat Rocket. 

V roku 1996 spolu s Dankom Jonesom a Gran Sfigatom zakladal skupinu Danko Jones.

Má dvojité občianstvo a žije v Toronte.

Diskografia

So skupinou Danko Jones

Štúdiové albumy
 Born a Lion (2002)
 We Sweat Blood (2003)
 Sleep Is the Enemy (2006)
 Never Too Loud (2008)
 Below the Belt (2010)
 Rock and Roll Is Black and Blue (2012)
 Fire Music (2015)
 Wild Cat (2017)
 A Rock Supreme (2019)
Power Trio (2021)

EP
 Danko Jones (1998)
 Gun Girl (1999)
 My Love Is Bold (1999)
 Mouth to Mouth (2011)

Kompilácie
 I'm Alive and On Fire (2001)
 B-Sides (2009)
 This Is Danko Jones (2009)
 Garage Rock! – A Collection of Lost Songs From 1996 – 1998 (2014)
 Danko Jones (2015)

Koncertné albumy
 Live at Wacken (2016)

So skupinou Iron Magazine
 Queen of Hell (2017)

Videografia 
 Sleep Is the Enemy - Live in Stockholm (2006)
 Live At Wacken (2016)
 Bring on the Mountain (2010)

Filmografia 
 Full of Regret (2010)
 Had Enough (2010)
 I Think Bad Thoughts (2011)
 Bring on the Mountain (2010)
 The Ballad of Danko Jones (2012)

Referencie

Externé odkazy 
 John Calabrese na Discogs

Danko Jones
Kanadskí basgitaristi
Osobnosti z Toronta
Alexios I. (konštantínopolský patriarcha)

Alexios I. Studites (, ; * ?† 20. február 1043, Konštantínopol) bol opát (igumen) Studijského kláštora a konštatinopolský patriarcha v rokoch 1025 až 1043. Studites bol horlivým prívržencom Macedónskej dynastie, zároveň však bol aj ochrancom nezávislosti cirkvi a čistoty cirkevnej náuky. Významným bola aj jeho úprava kánonického manželského práva (napr. úprava prekážky pokrvného príbuzenstva pri manželstve). V roku 1034 založil v okolí Konštantínopola kláštor Usnutia Panny Márie, pre ktorý spísal aj typikon, ktorý sa neskôr používal aj v slovanských krajinách.

Život 
Alexios, pôvodne igumen Studijského kláštora, sa konštantínopolským patriarchom stal niekedy v polovici decembra 1025, keď ho do úradu bez kánonických formalít na smrteľnej posteli ustanovil cisár Bazil II. V júli 1026 podporil nového cisára Konštantína VIII. a ustanovil cirkevnú novelu, ktorá automaticky prekliala akýchkoľvek vzbúrencov proti legitímnym cisárom.

V roku 1027 odsúdil charistikion (zverenie kláštorných pozemkov do správy určitej osobe, či inštitútu) a v januári 1028 sa Alexios pokúsil zvýšiť nezávislosť cirkvi a jej predstaviteľov tým, že ustanovil nespôsobilosť civilných súdov súdiť klerikov a mníchov.

Alexios sa preukázal aj ako značný ochranca ortodoxnej kresťanskej náuky. Po tom, čo boli k ríši za vlády Bazila II. pripojené početné východné oblasti, stali sa obyvateľmi Byzantskej ríše aj zväčša neortodoxní Arméni a Sýrčania, ktorých centrálna vláda považovala za heretikov. Spory nastali krátko po smrti cisára Bazila II. a už v roku 1029 bol proti jakobitom v Konštantínopole vedený cirkevný súd. Melitenský jakobitský patriarcha Mar Abdun bol exkomunikovaný a vyhnaný. O rok neskôr sa v Konštantínopole uskutočnila synoda zaoberajúca sa perzekúciou východných heretikov. Prenasledovanie pokračovalo aj za vlády Michala IV., keď nakoniec jakobitský patriarcha presídlil do arabských krajín.

Vernosť macedónskej dynastii Alexios preukázal po tom, čo i napriek nesúhlasu oddal cisárovnú Zoe s Michalom IV. a to i napriek kánonickým obtiažam (šlo o druhé manželstvo cisárovnej Zoe). Počas vlády Michala IV. však Alexios takmer pre ambície cisárovho brata Jána Orfanotrofa stratil svoj úrad. Svoj úrad si však udržal a ustál aj opakovanú snahu o zosadenie zo strany nového cisára Michala V. V roku 1042 Alexios stál v centre ľudového povstania, ktoré zbavilo trónu neobľúbeného Michala V. a dosadilo na byzantský trón cisárovné sestry Zoe a Theodoru. Druhýkrát Alexios v cirkevných manželských prekážkach cisárovnej Zoe ustúpil pri jej v poradí už treťom manželstve s Konštantínom IX. Monomachom. V minulosti naopak východná cirkev tretie manželstvo zakázala (Lev VI.). Zomrel 20. februára 1043 v Konštantínopole.

Referencie

Pozri aj 
 Zoznam konštantínopolských patriarchov
 Michael Kerullarios
 Bazil II., Konštantín VIII., Zoe
 Ióannes Orfanotrofos

Externé odkazy 
 Alexius I Studites of Constantinople na OrthodoxWiki (po anglicky)

Narodenia v 10. storočí
Úmrtia v 1043
Úmrtia 20. februára
Konštantínopolskí ekumenickí patriarchovia
Kánonisti
Fakulta masmediálnej komunikácie Univerzity sv. Cyrila a Metoda v Trnave

Fakulta masmediálnej komunikácie Univerzity sv. Cyrila a Metoda (skr. FMK UCM) je jednou z piatich fakúlt Univerzity sv. Cyrila a Metoda v Trnave. Vznikla 1. augusta 1997. Poskytuje vzdelanie na všetkých troch stupňoch vysokoškolského štúdia (bakalárske, magisterské, doktorandské).

Vedenie fakulty tvorí dekanka doc. PhDr. Ľudmila Čábyová, PhD. a prodekani Mgr. Peter Murár, PhD. (rozvoj a komunikácia s verejnosťou), Mgr. Dáša Franič, PhD. (kvalita a doktorandské štúdium), Mgr. Juliána Mináriková, PhD. (študentské otázky), prof. PhDr. Slavomír Gálik, PhD. (veda a výskum).

FMK UCM využíva priestory v rôznych častiach Trnavy - hlavnú budovu UCM na Námestí J. Herdu, Základnú školu v Jame na sídlisku Družba a budovu na Skladovej ulici.

Katedry 
 Katedra masmediálnej komunikácie
 Katedra marketingovej komunikácie
 Katedra umeleckej komunikácie
 Katedra mediálnej výchovy
 Katedra právnych a humanitných vied
 Katedra jazykovej komunikácie
 Katedra digitálnych hier

Študijné programy 
Všetky študijné programy sú akreditované v zmysle Zákona č. 131/2002 Zb. o vysokých školách.

Bakalárske štúdium 
 Masmediálna komunikácia
 Marketingová komunikácia
 Media relations (EN)
 Aplikované mediálne štúdiá
 Teória digitálnych hier

Magisterské štúdium 
 Masmediálna komunikácia
 Marketingová komunikácia
 Aplikované mediálne štúdiá
 Teória digitálnych hier

Doktorandské štúdium 
 Masmediálna komunikácia
 Marketingová komunikácia
 Mediálne a informačné kompetencie
 Teória digitálnych hier

Vlastné médiá 
FMK UCM je známa aj tým, že poskytuje svojim študentom prax počas štúdia vo vlastných podmienkach. Na to využíva svoje médiá a tzv. kabinety.

Médiá 

 Rádio Aetter 107,2 FM
 FMK TV
 Časopis atteliér

Kabinety 

 kabinet public relations
 kabinet marketingu
 kabinet eventov
 kabinet filmovej tvorby II.
 kabinet telovýchovy a športu
 kabinet pohybovej aktivity
 kabinet audiovizuálnej tvorby a streamingu

Referencie

Externé odkazy 
 Oficiálna stránka

 
Univerzita sv. Cyrila a Metoda v Trnave
Amschel Moses Rothschild

Amschel Moses Rothschild (* c. 1710† 6. október 1755) bol nemecký zmenárnik a obchodník s hodvábnymi látkami židovského pôvodu žijúci na Judengasse, ktoré bolo Židovským getom vo vtedajšom slobodnom meste Frankfurt v Nemecku. Jeho syn Mayer Amschel Rothschild sa stal zakladateľom dynastie Rothschildovcov.

Narodil sa c. v roku 1710, jeho otcom bol Moses Kalman Rothschild (žijúci do 19. októbra 1735). Frankfurtské geto bolo založené v roku 1462 z intervencie cisára Frederika III; prví známi členovia rodiny žili na Judengasse číslo 69 v dome ktorý sa volá zum Rot(h)en Schild (po nemecky znamená Roten Schild „červený štít“ ale meno Rothschild znamená v jazyku jidiš „červený kabát“, vyskytuje sa na erbe). Isaak Elchanan Bacharach (žijúci do roku 1585) postavil túto budovu okolo roku 1567 a začal používať meno „Rothschild“, ktoré si jeho potomstvo ponechalo i keď sa presťahovali na číslo 188 do zadnej budovy nazývanej zur Pfanne (po nemecky „Pfanne“ znamená Panvica) v roku 1664.

Amschel Moses Rothschild mal malý obchod, podľa daňového registra mal jeho majetok v roku 1749 hodnotu 1,375 guldenov. Oženil sa so Schönche Lechnich (žijúcou do 29. júna 1756). Mali spolu 8 detí. Synovia navštevovali Frankfurtský cheder, štvrtý syn Mayer Amschel Rothschild (17441812) išiel študovať na ješivu vo Fürthe ale skorá smrť rodičov ho donútila štúdium prerušiť. Mayer Amschel Rothschild sa stal zakladateľom medzinárodnej dynastie bankérov.

Amschel Moses Rothschild zomrel na epidémiu kiahní v gete vo Frankfurte v roku 1755. Bol pochovaný na cintoríne Frankfurt Battonstraße.

Referencie

Zdroje 
 Amos Elon (1996). Founder: Meyer Amschel Rothschild and His Time. HarperCollins. ISBN 978-0-00-255706-1.

Externé odkazy 
 Rothschild archív

Narodenia v 1710
Úmrtia v 1755
Úmrtia 6. októbra
Nemeckí podnikatelia
Nemecké osobnosti židovského pôvodu
Rothschildovci
Osobnosti z Frankfurtu nad Mohanom
Bitka na Bajkalskom jazere

Bitka na Bajkalskom jazere bola pravdepodobne jediná bitka zvedená vojnovými loďami československej flotily.

Pozadie 
V auguste roku 1918 československí legionári pod velením plukovníka Gajdu bojovali o veľmi dobre chránené horské tiesňavy okolo Bajkalského jazera. Gajdu znepokojovalo to, že Bajkal je úplne ovládaný loďami Červenej armády, čo ohrozovalo tyl československých jednotiek.

Československí legionári pri obsadzovaní bajkalských prístavov získali parníky Sibirjak, Burj a Fedosia. Tie vyzbrojili štyrmi húfnicami a použili k výsadku do nepriateľského tyla.

Bitka 
15. augusta československá flotila vyplávala z Listvjanky. Na poludnie 16. augusta dospelo loďstvo v hmle až asi 8 km pred prístav v Mysovej. Hmla v tú chvíľu opadla a legionári mohli Mysovú uvidieť. Červenoarmejci si mysleli, že ide o lode, ktoré im vezú proviant, čo umožnilo Čechoslovákom sa priblížiť na 4 km k prístavu. Vtedy červenoarmejci spoznali svoj omyl. Ľadoborec Bajkal umiestnený v prístave sa chystal zahájiť paľbu, ale Čechoslováci boli rýchlejší. Zahájili paľbu, tak na Bajkal, ako aj na prístav. Bajkal bol potopený presnou ranou z vlečnej lode parníku Sibirjak (strieľal legionár Kolín) a na stanici v Mysovej prepukol zmätok. Stanica aj prístav boli v plameňoch. Ďalšia cesta už prebiehala bez problému a legionári sa bezpečne vrátili do Listvjanky.

Po polhodine ostreľovania prišiel obrnený vlak, ktorý z del začal na československé lode paľbu. Keďže legionári hlavnú úlohu splnili, odplávali. Cestou späť stretli druhú nepriateľskú loď, ľadoborec Angara. Ten sa boju radšej vyhol. Aj napriek tomu bol po niekoľkých dňoch legionármi obsadený.

Referencie

Literatúra

Externé odkazy 
 Námořní bitva
 Československé vojenství - Věřte nevěřte - Archiv 2003
 Gajda, Radola :: G :: Československo (CZK)

Zdroj 

Bajkal
Bajkal
Bitky v 1918
Bitky česko-slovenských légií
Ióannes Zonaras

Ióannes Zonaras (iné mená:Ján Zonaras, ; * asi 1074† po 1130) bol vysoký byzantský úradník, kronikár, teológ, právnik a mních žijúci v 12. storočí. Jeho najvýznamnejším dielom je kronika Epitomé historión (Historická príručka alebo aj Prehľad dejín). Známou je aj jeho zbierka východného cirkevného práva označovaná podľa jeho mena ako Zinar.

O Zonarovej mladosti veľa nevieme. Za vlády cisára Alexia I. však na cisárskom dvore zastával dôležité úrady droungaria tes vigles (megas dux tes viglas) a protasekretis (prvý sekretár). Po smrti cisára Alexia I. v roku 1118 však odišiel žiť na odľahlý ostrov svätej Glykérie (dnešný Incir Ada), kde začal pracovať na svojom dejepisnom diele.

Dielo 

 Epitomé historión (gr. Ἐπιτομὴ Ἱστοριῶν, Historická príručka alebo aj Prehľad dejín)

Dielo v 48 knihách popisuje dejiny sveta od jeho stvorenia do Zonarových čias (t.j. vlády Komnénovcov). V starších obdobiach vychádza z viacerých diel, z ktorých mnohé sa inak nezachovali. V staršom období vychádza mimo iné z Hérodota, Arriana, Plutarchu, či Starého zákona a raných kresťanských historikov. Ďalej napr. z diela Theofana Vyznávača, Juraja Hamartola. V novšom období najmä z diel Psella a Skylitza), ktorých poznatky systematizoval a pretriedil.

Narozdiel od jeho súdobej historičky Anny Komnény, dcéry cisára Alexia I. sa na vládu cisára Alexia I. pozerá kritickejšie. Jeho dielo bolo už v stredoveku preložené do srbčiny/slovanského liturgického jazyka a v renesancii dokonca do latinčiny.

Chronograficky na Zonara nadviazal Niketas Choniates.

 komentár k zbierke cirkevného práva - tzv. Apoštolským nariadeniam (nazývané aj Zinar)
 niekoľko hagiografií (napr. o svätej Eupraxii) a niekoľko homílií

Zonarovi boli pripočítavané i ďalšie diela, jeho autorstvo však nebolo spoľahlivo dokázané (napr. grécky lexikón nesúci jeho meno).

Referencie

Pozri aj 
 byzantská literatúra
 kánonické právo

Narodenia v 1074
Úmrtia v 12. storočí
Byzantskí historici
Kronikári
Byzantskí teológovia
Pravoslávni teológovia
Byzantskí právnici
Kánonisti
Eric Ramírez

Eric Kleybel Ramírez Matheus známy ako Eric Ramírez (* 20. november 1998) je profesionálny venezuelský futbalista hrajúci za slovenský klub FC DAC 1904 Dunajská Streda. Hráva na pozícii útočníka.

Klubová kariéra

Karviná 
V roku 2017 Ramírez podpísal zmluvu s českou Karvinou. Prvý gól dal 24. septembra 2017 pri domácej výhre 2–1 so Zbrojovkou Brno.

Senica 
7. februára 2019 odišiel Ramírez na hosťovanie do Senice do konca sezóny. Debutoval 16. februára 2019 v zápase proti Trenčínu. Senica prehrala vonku 0–3. Za Senicu sa po prvýkrát presadil v slovenskom pohári. K postupu cez Nitru pomohol štyrmi gólmi pri domácej výhre 5–1. V lige prvýkrát skóroval 6. apríla 2019 pri výhre nad Trenčínom 3–2. Za Senicu dal v lige 5 gólov.

Dunajská Streda

Sezóna 2019/20 
Za Dunajskú Stredu debutoval v slovenskej lige 21. júla 2019 v 1. kole, pri vonkajšej výhre 2–1 v Zlatých Moravciach gól nedal. Prvýkrát dal gól o týždeň neskôr, pri domácej výhre 5–1 nad Pohroním. 1. septembra 2019 dvakrát skóroval pri domácom víťazstve 5–2 so Slovanom Bratislava. Ďalšie dva góly si pripísal až 1. marca 2020, pri remíze 2–2 na ihrisku Žiliny. Šiesty ligový gól dal v 2. kole nadstavby, Dunajská Streda vyhrala v Trnave 2–0. Svoj siedmy zásah zaznamenal v poslednom ligovom kole a rozhodol o výhre 1–0 v Ružomberku.

Sezóna 2020/21 
Ramírez nastúpil v 1. kole na zápas proti Seredi a k vysokej výhre 6–0 prispel gólom a asistenciou.

Referencie

Externé odkazy 
 Profil hráča na oficiálnej stránke klubu FC DAC 1904 Dunajská Streda
 Profil hráča na oficiálnej stránke slovenskej Fortuna ligy
 Profil hráča na stránke Futbalnet
 Profil hráča na stránke Transfermarkt
 Profil hráča na stránke Soccerway

Venezuelskí futbalisti
Futbaloví útočníci
Hráči MFK Karviná
Hráči FK Senica
Hráči FK DAC 1904 Dunajská Streda
Vladimír Voštinár

Vladimír Voštinár (* 11. február 1964, Trnava) je slovenský moderátor.

Životopis 
Narodil sa 11. februára 1964 v Trnave. V roku 1993 úspešne prešiel konkurzom na moderátora v Rádiu T v Trnave, kde pracoval do roku 1995. Potom prešiel do Fun Rádia, kde moderoval do roku 2000. Súčasne začal moderovať v STV aj televízne súťažné relácie - Tipos Bingo, Labyrint a Všetko, alebo nič. Od roku 2000 pracuje v Rádiu Twist, terajšom Rádio Viva. Na obrazovkách TV JOJ moderoval aj moderuje reláciu Inkognito, reality šou Miliónový tanec a veľký vedomostný test IQ Test Národa 2003, s Katarínou Brychtovou moderoval Štúdio JOJ ale aj relácie Bordelári, Vojna slov a Riskni milión!. Momentálne je tvárou relácií Nové bývanie a s Lenkou Čvirikovou-Hriadelovou moderoval netradičné preteky vo varení na TV JOJ Varí Vám to.

Je ženatý a má dve deti. Medzi jeho veľké záľuby patrí lyžovanie a potápanie.

Zdroj 
 Životopis Vlada Voštinára na Osobnosti.cz

Externé odkazy 

Slovenskí moderátori
Slovenskí rozhlasoví moderátori
Slovenskí televízni moderátori
Osobnosti z Trnavy
Štefan Kereškéni

Štefan Kereškéni - latinsko-maďarský prídomok "Kereskényi de Kereskény" (, * 19. január 1641, Pata† 2. máj 1709, Bratislava) bol uhorský jezuita, spisovateľ a univerzitný profesor. 

Študoval v Trnave, Trenčíne a v Košiciach. V Košiciach následne v rokoch 1676 až 1679 aj prednášal etiku a filozofiu na Košickej jezuitskej univerzite. V roku 1677 sa stal univerzitným profesorom. Ako spisovateľ bol známy najmä latinskými rétorickými dielami Panegyris luctuosa (slov. Smútočný príhovor, 1667) a Corona Apostolico - Basilicas Stephani I. Regis Hungariae. Cassoviae (slov. Koruna Apoštolskej baziliky sv. Štefana I. uhorského kráľa, 1679). Zúčastnil sa taktiež krajinských snemov a pôsobil aj ako misionár, či vyučujúci na viacerých gymnáziách a školách.

Referencie 

 

Uhorskí spisovatelia
Uhorskí univerzitní profesori
Jezuiti
Osobnosti z Paty
Príslušníci zemianskeho stavu
Slovenskí šľachtici
Uhorskí šľachtici